b'\n_START_ARTICLE_\nJaguar S-Type\n_START_SECTION_\nHistorie\n_START_PARAGRAPH_\nS-Types forg\xc3\xa6ngere gav inspiration til designet p\xc3\xa5 k\xc3\xb8lergrillen og forlygterne. S-Type fandtes udelukkende som 4-d\xc3\xb8rs sedan.\n_START_SECTION_\nFacelift\n_START_PARAGRAPH_\nEt grundl\xc3\xa6ggende facelift fandt sted i april 2002 hvor kabinen, specielt instrumentbr\xc3\xa6ttet, blev redesignet. Ogs\xc3\xa5 bilens teknik blev p\xc3\xa5 visse punkter forbedret med f.eks. en 6-trins automatgearkasse fra den tyske fabrikant ZF. Samtidig introduceredes topmodellen S-Type R med kompressorladning, og V8-motoren blev boret op fra 4,0 til 4,2 liter._NEWLINE_I 2002 introduceredes ligeledes en fra X-Type l\xc3\xa5nt V6-motor p\xc3\xa5 2,5 liter. Denne blev dog taget af programmet igen allerede efter tre \xc3\xa5r._NEWLINE_I juni 2004 blev S-Type igen let modificeret med en bagende med let modificeret form og nye baglygter. Samtidig introduceredes en dieselmotor p\xc3\xa5 2,7 liter. Fra da af var motorhjelmen fremstillet af aluminium i stedet for som hidtil af st\xc3\xa5l._NEWLINE_Produktionen af S-Type blev afsluttet i efter\xc3\xa5ret 2007. Efterf\xc3\xb8lgeren, Jaguar XF, kom p\xc3\xa5 markedet i for\xc3\xa5ret 2008.'